טליה ברטפלד

טליה ברטפלד (נולדה ב-27 בדצמבר 2000) היא שחקנית, קומיקאית, יוצרת תוכן ופעילה להט"בית ישראלית.

ביוגרפיה 
ברטפלד נולדה בחולון ולמדה בבית הספר החקלאי "מקוה ישראל". בנעוריה למדה תיאטרון במכינת הנוער של ניסן נתיב. בין השנים 2020–2022 שירתה בתיאטרון צה"ל כחלק ממדור הפקות, שם העלתה מופע סטנדאפ משלה.

ברטפלד נבחרה להבטחת השנה של פנאי פלוס לשנת 2022.

החל מסוף שנת 2022 ברטפלד מופיעה עם מופע סטנדאפ באורך מלא הנקרא "ילדה רעה של טיקטוק".

בטלוויזיה 
 2020 - הווה -  משתתפת בכל העונות בסדרה "לבד בבית" המשודרת ב"כאן חינוכית", בתפקיד ירדי
 2021 - הווה - מגישה וכותבת פינות בתוכנית "מהצד השני" עם גיא זוהר בתאגיד כאן
 2022 - הווה - מגישה פינות בתוכנית הערב עם שי שטרן בתאגיד כאן
 2022 - גילמה את נאווה קופמן הצעירה בסדרה "מי שמע על חווה ונאווה" של yes
 2022 - גילמה את ליבנת בעונה השנייה של הסדרה "המפקדת"
 2022 - גילמה את גיטי בסדרה "חאנשי"
 2023- גילמה את הילי גואטה בסדרה "תלאתה".

בקולנוע 
 2021 - הצטלמה לסרט עולה לראש של ערוץ הכיבוד.
 2022 - גילמה את אליענה בסרטה של מאיה קניג חלב.
 2022 - הצטלמה בתפקיד ראשי לסרט "האחד והיחיד שלי" של הבמאי דויד טאובר שם היא מגלמת את שירה.

פעילות ברשת 
ברטפלד ידועה כיוצרת תוכן וקומיקאית ברשת הטיקטוק.

 2021 - השתתפה בתוכנית הרשת "זה קצר", סדרת סרטוני רשת של ארז עובד לקידום "פסטיבל קצר" של צוותא.
 2022 - יצרה והשתתפה בסדרת סרטוני הרשת "העשירייה של כאן ג'" לכבוד מצעד המוזיקה השנתי.

חיים אישיים 
ברטפלד היא לסבית מוצהרת. היא נמצאת בזוגיות ומתגוררת בתל אביב.

קישורים חיצוניים

הערות שוליים

2022 11
להט"ביות ישראליות
סטנדאפיסטיות ישראליות
סטנדאפיסטים ישראלים
שחקנים להט"בים ישראלים
פעילות למען זכויות להט"ב בישראל
קומיקאיות ישראליות
שחקניות ישראליות
ישראליות שנולדו ב-2000
ישראלים שנולדו ב-2000